procesaur/Wiki.mk huggingface dataset:
Нако Ташков

Нако Ташков e роден на 30 јануари 1952 година во с. Брусник, Неготинско. Средно угостителско училиште и виша угостителско-туристичка школа завршил во Охрид и се стекнал со звање - економист по угостителство. Дипломирал на Факултетот за туризам и угостителство во Охрид при Универзитетот „Св. Климент Охридски” во Битола и се стекнал со звање - дипломиран економист по туризам и угостителство. Ташков своето образование го продолжил на постдипломските студии на Факултетот за туризам и угостителство во Охрид, каде што во 2002 година успешно го брани својот магистерски труд ''„Туристички вредности на бањите во Република Македонија”'' и се стекнал со звање – магистер на науки од областа на туризмот и угостителството. Во 2008 година ја одбранил докторската дисертација под наслов ''„Економската евроинтеграција на земјите од Централна и Југоисточна Европа”'' на Меѓународната отворена академија во Киев, Република Украина.
Богато работно искуство, кое започнува во ЗИК „Црвена ѕвезда” и непрекинато од 1977 до 2002 година, во МК „Астибо” - ООЗТ „Стандард”. Во меѓувреме од 1979 година, па сѐ до 1994 година работи како хонорарен наставник во СОУ „М.М. Брицо” во Делчево со дисперзирани паралелки во Македонска Каменица. Во истиот временски период учествува на повеќе сојузни и републички натпревари во областа на гастрономијата и послужувањето каде има освоено повеќе од 30 медали. Како иницијатор за отворање на угостителски паралелки во СОУ „Коле Нехтенин” од 2002 до 2008 година работи во истото училиште каде што учествува на републички угостителски натпревари и има освоено пет медали. Во учебната 2007/2008 година хонорарно е ангажиран на Високата медицинска школа при Универзитетот „Гоце Делчев“ - Штип.
Од 2008 година па сѐ до денес, д-р Нако Ташков работи како доцент на Факултетот за туризам и бизнис логистика при Универзитетот „Гоце Делчев“ - Штип, а истовремено ја извршува и функцијата декан на Факултетот. Ташков зема активно учество во наставно-образовна дејност преку: подготвување на интерни и рецензирани скрипти за предавања; изработка на презентации за предавањата; подготвување на интерни и рецензирани практикуми за вежби; одржување на предавања на прв и втор циклус студии; организирање на теренска настава и посета на објекти кои се во интерес на студентите; организирање и следење на практичната настава на студентите во земјата и странство (Грција, Германија и Шпанија); ментор на дипломски трудови; ментор на магистерски трудови; рецензент на наставници и соработници и др. Во научноистражувачката дејност се афирмира преку учество и презентација на стручни трудови на конгреси, конференции, симпозиуми, семинари и отворени трибини во земјава и во странство.
*
Црква „Св. Климент Охридски“ - Видовиште

Свети Климент Охридски — најновата селска црква во кочанското село Видовиште. Се наоѓа на сред село во месноста викана Магила, веднаш позади селскиот дом. Црквата е изградена во 2012 година, под целосно ктиторство на Општина Зрновци.
1 Поврзано
*Видовиште;
*Зрновска парохија;
*Црква „Вознесение Христово“ - главната селска црква;
*Црква „Св. Петка“ - манастирска црква;
Белоопашест свиркач

Белоопашестиот свиркач или сива пескарка — мала крајбрежна птица од семејството на мочварките, родот на пескарките. Се среќава и во Македонија.
1 Распространетост
Вообичаеното живеалиште, односно место на размножување на белоопашестиот свиркач е тајгата во арктичка северна Европа и Азија. Живее во јужна Скандинавија и повремено во Шкотска. Таа е типична птица преселничка која зимува крај слатководните површини во тропска Африка, Индискиот Полуостров и делови од југоисточна Азија. Не е многу дружељубива птица и не формира големи јата.
2 Опис
Белоопашестиот свиркач е малечка птица, долга 13,5-15 см, сличен по големина на малиот свиркач, само имаат пократки нозе и подолги крилја од него. Нозете му се жолти, за разлика од темните нозе на малиот свиркач и надворешните пердуви на опашката му се бели, а на малиот сиви.
Ова е прилично бледа птица, со обични кафени пердуви одозгора и на главата, и бела во долниот дел, со малку потемна боја на градите. Во сезоната на размножување возрасните имаат посветли шарки на мантијата, но повторно имаат безличен изглед. Зимно време личат на речната тринга, само што се помали, односно имаат сивкави пердуви одозгора.
Се огласуваат со гласно вибрирачко свиркање. Имаат карактеристичен лебдечки лет.
2.1 Размножување
Белоопашестите свиркачи имаат многу интересен систем на размножување. Мажјаците и женките инкубираат две гнезда истовремено, односно, мажјаците зафаќаат една територија и заедно со женката го создаваат првото гнездо со јајца. Обично несат 3-4 јајца. Потоа женката прави ново гнездо и го лежи самата таа. Исторвремено, мажјакот се пари со друга женка која создава ново гнездо на неговата територија. Мажјакот, пак, останува да го инкубира првото гнездо, од првата женка.
2.2 Исхрана
Овие птици пасат во меката кал со вегетација јадејќи она што им е на дофат, а најчесто инсекти и други безрбетници. Се хранат, како и другите слични видови, и со мали глодачи.
На овие птици се однесува Договорот за заштита на африканско-евроазиските миграторни водни птици.
3 Галерија
4 Наводи
* Jonsson, Lars & Peter J. Grant (1984) Identification of stints and peeps ''British Birds'' 77(7):293–315
Хју Далас

Хју Далас (роден на во ) е пензиониран фудбалски судија. Тој судел на Светското првенство 1998 година како и на Светското првенство во фудбал 2002, каде бил назначен за четврти судија во финалето. Тој исто така судел и на Летните олимписки игри во Атланта 1996, во финалето на Купот на УЕФА 1999 и голем број на натпревари од Лигата на шампионите.
Од јуни 2009 до ноември 2010 тој бил делегат на судиите во Шкотската фудбалска асоцијација.
Дејан Мираковски

Проф. д-р Дејан Mираковски е ректор на Универзитетот „Гоце Делчев“ во Штип. Своето факултетско образование го завршува на Универзитетот „Св.Кирил и Методиј“, на Рударско-геолошкиот факултет, отсек Рударство. Дипломира во 1997 година, а во 1999 година ги запишува магистерските студии на истиот факултет, каде што се стекнува со звање магистер од областа рударство, заштита на работната и животната средина. Од истата оваа област, во 2008 година се стекнува со звање доктор на технички науки, а своите докторски студии ги завршува на Факултетот за рударство, геологија и политехника на Универзитетот „Гоце Делчев“ во Штип.
Во своето работно искуство во периодот од 1997 до 2003 година работи најпрво како помлад асистент, а потоа како асистент на Рударско-геолошкиот факултет во Штип. Во 2007 година започнува да работи како асистент на Факултетот за природни и технички науки при Универзитетот „Гоце Делчев“ во Штип, каде што во 2008 година е избран во доцент како и раководител на Центарот за обезбедување на квалитет при УГД. Во 2009 година е избран за продекан на Факултетот за природни и технички науки, а во 2011 година за декан на Машинскиот факултет. Во 2022 година е избран за ректор на Универзитетот „Гоце Делчев“.
Проф. д-р Мираковски е учесник во над 40 (четиресет) апликативни и научноистражувачки проекти, како проект-менаџер, проектант, проектен инженер или соработник. Тој е активен експерт при UNDP во рамките Western Balkans Environment Program, како и национален експерт во изработката на кадастарот на емисии на загадувачки супстанци во воздухот, изработен под контрола на Европската агенција за животна средина - Топик центарот за воздух (European Environmental Agency EEA-ATC). Доц. д-р Мираковски е и национален експерт во утврдување на методологија за формирање кадастар на емисии во РМ според CORINAIR. Освен тоа, член е и на Комисијата за полагање на стручен испит - добивање на лиценци и овластување на физички и правни лица за изработка на проекти во рударството, назначен од министерот за економија при Владата на Р Македонија од септември 2011 год.
Член е на повеќе национални и интернационални здруженија меѓу кои Здружението на рударски и геолошки инженери на РМ, Македонското здружение за заштита при работа, JICA Alumni асоцијацијата, SOCIETY OF MINING AND METALURGICAL ENGINEERS – COLORADO USA како и SOCIETY OF MINE VENTILATION ENGONEERS – SAR.
*
Реџаншки јазик

Реџаншкиот е австронезиски јазик, од групата на малајско-полинезиски јазици, од подгрупата на јадрени малајско-полинезиски јазици. Јазикот го зборуваат Раџанците во Индонезија. Јазикот има 5 главни дијалекта.
1 Класификација
Реџаншкиот не е близок со останатите малајско-полинезиски јазици. Мекгин (2009) го класифицира јазикот како бидујушки јазик, најблизок до букарско-сандоншкиот. Исто така може да е близок со новоопишаниот насалски јазик, но за сега нема цврски јазични докази за ова тврдење.
2 Поврзано
* Малајско-полинезиски јазици
* Австронезиски јазици
Срам и Позор

Срам и Позор се бугарска Oi! група од Враца, создадена во 1991 година.
Првиот албум, „Што Не!“ е издадена во 1994 на Рива саунд. Вториот албум „НьОй!“ е издадена во 1997 на музикален магазин „Орфеј“. Во 2001 година, лејблот „О.Ч.З.“ реиздадена двајца албуми на касета.
Групата се разпада во 2007 година.
1 Дискографија
* Што Не? (1994)
* НьОй! (1997)
2 Надворени врски
* на Discogs
* на Бугарски Рок Архиви
BirdLife International

BirdLife International — глобално партнерство на природозаштитни организации кое има за цел да ги запази и заштити птиците, нивните живеалишта и глобалната биоразновидност, и за таа цел работи со месните населенија за да се постигне одржливо искористување на природните ресурси. Ова е најголемото партнерство на природозаштитни организации во светот, со преку 100 организации членки од земји на сите континенти. Како такво, BirdLife е врховниот орган за контрола на состојбата на птиците, нивните живеалишта и проблемите со кои се соочуваат.
Застапник на BirdLife во Македонија е Македонското еколошко друштво
1 Историјат
Организацијата BirdLife International е основана во 1922 г. од американските орнитолози Т. Гилберт Персон и Жан Теодор Делакур како „Меѓународен совет за заштита на птиците“ (англ. ''International Council for Bird Preservation''). Сегашното име го добила во 1993 г.
2 Регионални активности
BirdLife води заштитни програми во разни региони од светот: , , , , на , во и на .
3 Глобални програми
Во рамките ана секој регион, организацијата спроведува глобални програми: , , , , , и .
4 Списание
Организацијата го издава тримесечникот ''World Birdwatch'' со новости и стручни написи за птиците, нивните живеалишта и нивната заштита во светот.
5 Црвен список
BirdLife International е органот надлежеб за птици во составувањето на црвениот список на Меѓународниот сојуз за заштита на природата (МСЗП, IUCN). Според испитувањата од 2012 г, во светот има 1.313 видови птици што се во некаква опасност од изумирање (т.е. во категориите „Критично загрозени“, „Загрозени“ и „Ранливи“). Ова изнесува 13% од вкупно 10.064 видови на птици во светот.
6 Поврзано
* Македонско еколошко друштво
* Друштво за проучување и заштита на птиците на Македонија
* Птичарење
6.1 Македонски организации
**
Almost Honest

Almost Honest е вториот сингл на Мегадет од нивниот студиски албум ''Cryptic Writings''. Издаден бил во септември 1997 година, а освен на албумот може да се најде и на компилациите ''Capitol Punishment: The Megadeth Years'' и ''Warchest'', но не и на ''Greatest Hits: Back to the Start'' и ''Anthology: Set the World Afire''. Песната се пласирала на 8. место на Билборд табелата за рок нумери.
„Almost Honest“ има слична тематика со „Trust“, но со многу пооптимистички тон. Се работи за поединец кој љубовната врска не ја сфаќа премногу сериозно, но дури по раскинувањето дознава дека навистина сакал. Песната била често изведувана за време на промотивната турнеја за албумот ''The World Needs a Hero'' (2001), но оттогаш не била свирена воопшто. Марти Фридмен, еден од авторите на песната, во 2002 за песната изјавил:Ова е мојата омилена песна од ''Cryptic Writings''. Едноставно е преубава. Одлична е за радио во летно време бидејќи ја доловува суштината на рокенролот. Морам да истакнам дека ремиксуваната верзија е уште позабавна за слушање. Марти Фридмен 2002 г.
1 Поврзано
* Мегадет
* Cryptic Writings
Use the Man

Use the Man вториот сингл на Мегадет од албумот ''Cryptic Writings'', официјално издаден во 1998 година. Песната се пласирала на 15. место на Билборд табелата за рок нумери. Во прилог се изјавите на членовите од бендот во врска со песната:
Познавав еден тип кој живееше близу до мене. Пишуваше и компонираше одлични песни, имаше зацртано големи планови за иднината. Но по една доза хероин, несреќно почина. Дејв Мастејн
Имавме пријател од Феникс (Аризона) кој им помагаше на зависниците од хероин. Еден негов пациент починал од таа дрога и тој ни ја раскажа неговата приказна. Дејвид Елефсон
Почетната идеја за песнава беше на Мастејн. Воведот многу потсетува на песната „Needles and Pins“ од 60-тите, но текстот крие уникатна порака. Според мене еден од класиците од каталогот на Мегадет. Преку оваа нумера им покажавме на обожавателите колку сме созреале како бенд изминативе години. Марти Фридмен
1 Список на песни на винил изданието
#„Use the Man“ (скусена верзија) - 4:04
#„Use the Man“ - 4:35
2 Поврзано
* Мегадет
* Cryptic Writings
Магнетен тек

Магнетен тек — се означува со симболот Φ (фи) и претставува физичка величина која го повишува магнетното поле во близина на подвижен набој. Доколку магнетното поле го замислиме како сила претставена со магнетни линии, тогаш протокот претставува бројот на силови линии на магнетното поле кои поминуваат низ некоја затворена контура. Единица во SI за магнетен тек е Wb (вебер) или Vs (волт/секунда).
Тони Кукоч

Тони Кукоч (роден на во ) е поранешен југословенски и хрватски кошаркар.
1 Европска кариера
Својата кариера ја започнал во 1988 година во Југопластика од Сплит со која на трипати станал шампион во Евролига. Во периодот од 1991 до 1993 година настапувал за Бенетон од Тревизо каде трипати бил прогласуван за најдобар играч во Европа. Во овој период репрезентацијата на Југославија го освоила Светското првенство за јуниори во Бормио, сребрен медал на Олимписките игри во 1988 и Светско првенство во 1990 година во Буенос Аирес. По распаѓањето на Југославија, со хрватската кошаркарска репрезентација на Олимписките игри во 1992 година во Барселона го освоил сребрениот медал.
2 НБА кариера
На НБА драфтот Кукоч бил избран од страна на Чикаго Булс во 1990 година, но продолжил да настапува во Европа до 1993 година кога Чикаго Булс ја освоиле својата трета титула. Во првата сезона Кукоч влегувал како замена на Скоти Пипен и Хорас Грант постигнувајќи солидна дебитантска сезона.
По заминувањето на Грант, Кукоч станал стандарден член на првата петорка станувајќи втор стрелец во тимот по Пипен. По враќањето на Џордан во сезоната 1995/96 и Денис Родман како центар, Кукоч ја изгубил својата првотимска улога. Тој бил трет стрелец во екипата станувајќи најдобар шести играч во оваа сезона. Во истата сезона Чикаго Булс станал шампион поставувајќи рекорд во однос на победите (72:10). Во сезоните 1997 и 1998 година, со Чикаго повторно станал шампион во НБА лигата.
По заминувањето на Џордан и Пипен во 1999 година, Кукоч станал прв стрелец во тимот. По крајот на сезоната бил испратен во Филаделфија а по кратко време заминал најпрвин во Атланта Хоукс а потоа во Милвоки Бакс.
3 Повлекување
Кукоч на 12 септември 2006 година изјавил дека доколку не постигне договор со Милвоки Бакс или Чикаго Булс ќе се повлече од активното натпреварување. И покрај тоа што голем број на клубови пројавиле интерес за Кукоч, тој решил да остане да живее во близина на своето семејство.
Официјално се повлекол на 6 јануари 2007 година кога имал 38 години.
Среден северен нуркач

Средниот северен нуркач (''Mergus serrator''), познат во Македонија и како белез е средно голема водна птица од семејството патки, редот на гусковидните. Една од најценетите птици-работнички во риболовот со птици на Дојранското Езеро
1 Распространетост
Белезот се размножува во северните делови на Европа, Азија и Северна Америка. Зимува по јужните крајбрежја на Европа, вклучително и Македонија. Живее крај езера, реки, морски и океански крајбрежја. Претпочита солени води.
1.1 Таксономија
Средниот северен нуркач бил опишан со своето сегашно научно име од страна на Карл Лине во неговата книга од 18 век, ''Systema Naturae''.
2 Опис
Возрасниот белез е долг 51–62 cm со распон на крилјата 70–86 см.
Тој има остра креста (пувка) и долг тенок црвен клун со назабени рабови. Изразен е половиот диморфизам. Мажјакот има темна глава со зелен сјај, ​​бел врат и гради со боја на ’рѓа, грбот му е црн, а долните делови бели. Возрасните женки имаат сивкасто тело и глава со боја на ’рѓа. Младенчињата се како женките, но немаат бело кај вратот и на крилата.
Пливаат и нуркаат многу добро, но и по земја се движат, исто така, добро.
Женките се огласуваат со рапаво „праак-праак“, а мажјаците со тивки звуци како кивавица.
2.1 Исхрана
Средниот северен нуркач претежно се храни со мали риби, но и со водни инсекти, ракови, и жаби. Кога се храни нурка во водата и до длабочина од 30 метра и се задржува под вода пола минута, а најчесто околу 15 секунди.
2.2 Размножување
Средниот северен нуркач (белезот) е моногамна птица. Гнездото го прави на земја сред густа вегетација и високи треви подалеку од водата. Несе 4-14 јајца. Ги инкубира само женката во тек на 29-35 дена. Малечките се испилуваат доволно развиени да можат да се движат и хранат самостојно и го напуштаат гнездото уште првиот или вториот ден. Еден пар одгледува само едно легло годишно.
3 Статус
На средниот северен нуркач се однесува Договорот за заштита на африканско-евроазиските миграторни водни птици.
Хипоцентар

Хипоцентар — местото во Земјината кора од каде настанал земјотресот. Тоа е точката од каде почнуваат да се шират земјотресните бранови во вид на концентрични кругови. Положбата на хипоцентарот се определува врз основа на записите на сеизмичките бранови во повеќе точки на Земјината површина.
Според длабочината на која се наоѓаат, хипоцентрите ги делиме на плитки (до 70 км), средни (70-300 км) и длабоки (300-730 км).
Примарна намена на сеизмометрите е да определат локацијата на хипоцентарот на земјотресот, а потоа да се определи интензитетот (моментната магнитуда) врз основа прецизно регистрирано место. Сеизмометрите распоредени во одредена област можат да се искористат за прецизно определувањe, во три димензии, на изворот на земјотресот, користејќи го времето потребно сеизмичките бранови да стасаат од хипоцентарот до сеизмометрите.
Белец (птица)

Белецот или црногушест морски нуркач (''Gavia arctica'') е водна птица преселница која е распространета на северната полутопка. Видот во Северна Америка е познат како ''арктички нуркач'', а во Евроазија како ''црноврат нуркач''.
1 Распространетост
Белецот се размножува во Евроазија, а повремено во северна Алјаска. Зимува на море или на големи езера. Го среќаваме и во Македонија.
Понекогаш заскитува и до Индија и Пакистан.
1.1 Таксономија
Белецот е една од многуте птици опишани од Карл Лине во неговата книга од 18 век, ''Systema Naturae''.
2 Опис
Возрасните единки се долги од 58 до 77 см, со распон на крилјата од 100 до 130 см, по форма многу слични, но помали од големиот северен нуркач (''Gavia immer''). Тежината му се движи од 2 до 3.4 кг. Белецот има темносива глава, црн врат, бели долни делови од телото и карирана црно-бела мантија (грб). Вон сезона на парење боите на перјето му се позаматени и има бела брада и врат. Клунот му е сив или белкаст, тенок и долг (во форма на кама). Белата дамка на крилјата на овој вид го разликуваат од другите видови, особено од речиси идентичниот тихоокеански нуркач (''Gavia pacifica'').
Белецот лета со испружен врат.
Огласувањето на белецот е многу разновидно и е тешко да се пренесе со зборови. Во лет, најчесто може да се слушне рапав, постепено забрзувачки звук „ка-ка-ка-ка-каррааа“ или единствено отсечно „гак“, кога се во вода се многу погласни, но мелодични со огласување како „ку-ку-ии“. Во време на додворување пеат во дует и прават разни звуци како ’ржење, јодлање и сл.
2.1 Исхрана
Како и сите морски нуркачи, и овој вид е специјалист за риболов, ловејќи го својот плен нуркајќи. Освен со риби, се храни и со инсекти, ракови, мекотели и др.
2.2 Размножување
Целосната зрелост за размножување белецот ја постигнува во третата година на животот. Моногамни се, паровите се постојани. Гнездењето започнува кога почнува да се топи мразот од водата. Езерата кои ги избираат се разновидни, но важен услов е да имаат должина од 15-20 метри за да можат да полетаат. Во едно езерце се гнезди еден пар, но во поголеми езера или лагуни може да се гнездат и 3-4 пара, односно секој пар има потреба од територија од околу 50 до 150 метри. Паровите го користат истото место за гнездење, а често и истото гнездо.
Гнездото го прават на мали островчиња или на брегот, најчесто на земја, каде постилаат суви гранки, мов, листови и слично. Обично, мажјакот го прави гнездото. Најчесто женката снесува 2 јајца, поретко 1 или 3. Јајцата се темни, зеленомаслинести или маслинестокафени со кафеноцрни точки и дамки. Ги инкубираат двата родитела, но женката повеќе време поминува врз јајцата. Инкубацијата трае 28-30 дена. Тежина на пилињата е околу 75 g со вкупна должина од околу 170 милиметри. За два-три дена го напуштаат гнездото и можат самостојно да пливаат и да се хранат. По 60-70 дена стануваат сосема независни.
Договорот за заштита на африканско-евроазиските миграторни водни птици се однесува и на белецот.
3 Наводи
******
Виши змии

Виши змии — инфраред на змии што ги опфаќа сите змии освен слепите/црвовидни змии (''Scolecophidia''). Опфаќа 15 фамилии, со 9 потсемејства и 316 рода.* фамилија: ''Acrochordidae'' Bonaparte, 1831 — брадавичести змии
* фамилија: ''Aniliidae'' Stejneger, 1907 — валчести змии
* фамилија: ''Anomochilidae'' Cundall, Wallach & Rossman, 1993 — џуџести валчести змии
* фамилија: ''Atractaspididae'' Günther, 1858 — змии-копачки
* фамилија: ''Boidae'' Gray, 1825 — удави
** потсемејство: ''Boinae'' Gray, 1825 — удави
** потсемејство: ''Erycinae'' Bonaparte, 1831 — песочни удави
* фамилија: ''Bolyeriidae'' Hoffstetter, 1946 — маврициски змии
* фамилија: ''Colubridae'' Oppel, 1811 — смокови
** потсемејство: ''Homalopsinae'' Günther, 1864 — слатководни змии
** потсемејство: ''Natricinae'' Bonaparte, 1838 — водни змии
** потсемејство: ''Xenodontinae'' Cope, 1895 — мазнозабни змии
* фамилија: ''Cylindrophiidae'' Fitzinger, 1843 — цилиндрични змии
* фамилија: ''Elapidae'' F. Boie, 1827 — штитовратки
* фамилија: ''Loxocemidae'' Cope, 1861 — мексикански питони
* фамилија: ''Pythonidae'' Fitzinger, 1826 — питони
* фамилија: ''Tropidophiidae'' Brongersma, 1951 — џуџести удави
* фамилија: ''Uropeltidae'' Müller, 1832 — штитоопашести
* фамилија: ''Viperidae'' Oppel, 1811 — отровници
** потсемејство: ''Azemiopinae'' Liem, Marx & Rabb, 1971 — Феина отровница
** потсемејство: ''Causinae'' Cope, 1859 — ноќни осојници
** потсемејство: ''Crotalinae'' Oppel, 1811 — ѕвечарки
** потсемејство: ''Viperinae'' Oppel, 1811 — отровници
* фамилија: ''Xenopeltidae'' Bonaparte, 1845 — зрачни змии
* фамилија: †''Nigerophiidae''
1 Поврзано
* Слепи змии (инфраред)
* Список на змии - преглед на сите родови
Џип (марка)

Џип (англиски: Jeep) — американска автомобилска марка во сопственост на мултинационалното претпријатие Стелантис (Stellantis). Претходно, од 1987 година, Џип бил сопственост на американскиот автопроизводител Крајслер (Chrysler) кој, пак, ја купил оваа марка од претпријатието Американ Моторс Корпорејшн (American Motors Corporation, AMC). Марката „Џип“ се однесува само на теренски возила (Sport Utility Vehicle, SUV). Во 2016 година биле продадени 1,4 милиони примероци Џип, што претставува голем пораст во споредба со 2008 година, кога продажбата изнесувала 500 000 возила. Од вкупната продажба, две третини отпаѓа на Северна Америка, Во САД, над 2 400 дилери го имаат правото да ги продаваат возилата од марката Џип, а се смета дека, кога би било посебно претпријатие, Џип бив редел меѓу 22 и 33,5 милијарди долари. Главен извршен директор на марката Џип е Антонио Филоса.
1 Актуелни модели
* Cherokee
* Grand Cherokee
* Wrangler
* Patriot
* Compass
2 Галерија
Пајц (амт)

Пајц (|Peitz) — општинска заедница во округот во Шпре-Ниса, во Бранденбург, Германија. Нејзиното седиште е во Пајц.
Општинската заедница Пајц се состои од следниве општини:
# Драхаузен
# Дренов
# Хајнерсбрик
# Јеншвалде
# Пајц
# Тауер
# Тајхланд
# Турнов-Прајлак
Драхаузен

Драхаузен или Хохоза (|Drachhausen, |Hochoza) — општина во округот Шпре-Ниса, во Бранденбург, Германија. Хохоза е село во кое сè уште се зборува долнолужичкиот јазик. Еден од ретките говорители на овој јазик е и градоначалникот Фриц Војтов.
Сеизмометар

Сеизмометар — инструмент што ги мери и запишува движењата на тлото, вклучувајќи го и движењето предизвикано од сеизмичките бранови при земјотреси, јадрени експлозии и други сеизмички извори. Записите на сеизмичките бранови им овозможуваат на сеизмолозите да ја проучат внатрешноста на Земјата, како и да ја пронајдат и измерат јачината на овие извори. Сеизмограф е друг израз за сеизмометар, иако е посоодветен на постарите инструменти во кои мерењето и запишувањетo на Земјиното движење се комбинирани, додека во новите инструменти овие две функции се одвоени. Двата типа на инструменти обезбедуваат континуирани записи на движењето на тлото. Инерцијалните сеизмометри се состојат од:
* Маса наречена инерцијална маса, која може да се движи во однос на рамката на инструментот, но е закачена за инструметот (со федер) така што таа се држи до рамката кога нема движење.
* Средство за запишување на движењето во однос на рамката, или на силата потребна да ја држи во мирување. Било кое движење на тлото ја придвижува рамката. Масата има тенденција да не се придвижи поради инерцијата и мерејќи го релативното поместување помеѓу рамката и масата, се определува поместувањето на тлото иако масата не се движи.
1 Историски развој
Првите сеизмометри користеле оптички крак или механички додаток за да се зголемат малите поместувања и да се запишат на фотографска хартија. Современите инструменти користат електроника. Професионалните сеизмички опсерватории обично користат инструменти кои мерат на три оски: север-југ, исток-запад и нагоре-надолу. Доколку може да се мери само една оска се мерат вертикалните поместувања бидејќи даваат подобри записи од некои сеизмички бранови. Сеизмометрите може да имаат еден од следните два типа на излез: аналоген или дигитален.
Аналогните сеизмографи изискуваат соодветна опрема за аналогно запишување, вклучувајќи и претворач од аналоген во дигитален излез. Дигиталните сеизмографи едноставно се приклучуваат на компјутери.
Расед

Расед — рамнински лом на карпа, што претставува доказ за постоење на релативно поместување. Големите раседи во Земјината кора се резултат на поместувања на смолкнување, активните раседни зони се вообичаени места на појавување на земјотреси. Земјотресите како што е погоре посочено се резултат на енергијата која се ослободува за време на брзо пролизгување вдолж раседот.
Најдобар пример на раседи се допирните површини на тектонските плочи сепак многу раседи се јавуваат далеку од активните граници на овие плочи. Бидејќи раседите најчесто не се состојат од една јасна линија на ломот, изразот раседна зона се користи за да се опише зоната на сложени деформации кои ја придруживаат рамнината на ломот. Двете страни на невертикалниот расед се нарекуваат „обесен ѕид“ (|hanging wall) и „потпорен ѕид“ (|footwall). По дефиниција обесениот ѕид се наоѓа на раседот, а потпорниот ѕид под раседот. Оваа терминологија потекнува од рударството, кога рударот работи во јама тој стои на потпорен ѕид под неговите нозе а ѕидот што е над него се нарекува обесен ѕид.
Појавата и однесувањето на раседот, и во случај на мал локален расед и во случај на голема раседна зона која ги определува тектонските плочи, се контролирани од релативното движење на карпите од двете страни на раседот. Поради триењето и крутоста на карпите, карпите не можат едноставно да лизгаат една покрај друга. Во таква ситуација доаѓа до акумулација на напрегања во карпите. Кога вредноста на овие напрегања ја достигне граничната вредност акумулираната потенцијална енергија се ослободува во облик на дилатации кои се концентрирани на површината на ломот, т.е. појавата на раседот. Дилатациите се и акумулативни и моментални, зависно од геолошките одлики на карпата. Дуктилниот подлабок дел од Земјината кора постепено акумулира деформации, додека кртиот површински дел од кората реагира со лом или моментално ослободување на напрегањата со што предизвикува движење вдолж раседот.
1 Видови раседи
Раседот во дуктилни почви исто така може моментално да се ослободи кога прирастот на напрегањата е преголем. Енергијата која се ослободува со моментално ослободување на напрегањата е причина за појава на земјотреси, вообичаен феномен вдолж границите на тектонските плочи. Раседите можат да бидат категоризирани во четири групи во зависност од видот на пролизгувањето.
* нормалниот расед се јавува кога кората се проширува. Обесениот ѕид од раседот се движи надолу во однос на потпорниот ѕид. Кај обратниот расед за разлика од нормалниот, обесениот ѕид се движи нагоре во однос на потпорниот ѕид.
* обратниот расед е индикација за собирање на кората. Наклонот на обратниот расед е прилично стрмен, поголем од 45°.
* туркачкиот расед (навлака) има ист начин на движење како обратниот расед само што наклонот е помал од 45°.
* избивачкиот расед има површина која е скоро вертикална и потпорниот ѕид се движи лево, десно или попречно со мала вертикална компонента. Специјален вид на избивачките раседи се трансформирачки раседи кои се облици на тектоника на плочи поврзани со центри на ширење, такви какви што се средишните раседи на океаните.
Слепи змии (инфраред)

Слепите змии или црвовидни змии се инфраред на змии. По големина се движат од 10 до 100 см, но можат да бидат и многу мали (2 мм). Сите живеат под земја. Постојат 3 фамилии со 12 рода.
Во Македонија (и воопшто во Европа) е присутен само еден вид: црвовидната змија (''Typhlops vermicularis'').
1 Фамилии
Фамилија, Научник, Родови, Тривијално име, Ареал''Anomalepididae'', Taylor, 1939, 4, примитивни слепи змии, јужна Средна Америка и Јужна Америка.
''Leptotyphlopidae'', Stejneger, 1892, 2, тенки слепи змии, Африка, западна Азија и Америка.
''Typhlopidae'', Merrem, 1820, 6, вистински слепи змии, највеќето тропски и многу суптропски подрачја ширум светот.
2 Поврзано
* Виши змии - сите останати змии
* Список на змии - преглед на сите родови
Јеншвалде

Јеншвалде или Јаншојце (|Jänschwalde, |Janšojce) — општина во Долна Лужица на исток од округот Шпре-Ниса, во Бранденбург, Германија. Јаншојце лежи на левиот брег на реката Лужичка Ниса во близина на границата со Полска. Јаншојце е едно од малкуте села на север од Котбус („Хошебуз“), во кое сè уште се говори долнолужичкиот јазик.
1 Административно уредување
* Јаншојце (''Јеншвалде'')
* Јаншојце-Пипанојце (''Јеншвалде-Колони'')
* Јаншојце-Јутшо (''Јеншвалде-Исток'')
* Дрјејце (''Древиц'')
* Грешно (''Грисен'')
Адхезивен капсулитис

Адхезивниот капсулитис, познат и како замрзнато рамо е честа и болна состојба, која ја спречува нормалната подвижност на рамото. Замрзнатото рамо го намалува нормалното движење на рамениот зглоб, и во некои случаи ги спречува сите движења во рамото.
1 Етиологија
Адхезивниот капсулитис е резултат на оток и вкочанување на флексибилното ткиво, кое го препоркива рамениот зглоб. Ова ткиво е познато под името капсула. Рамениот зглоб ги поврзува горниот дел од надлактицата, коска наречена Хумерус (Humerus), со плешката, наречена Скапула (Scapula). Во случај на замрзнато рамо, тетивите на капсулата формираат лузни, кои предизвикуваат зацврстување, отоци и затегнување.
2 Симптоми
Адхезивниот капсулитис е болна состојба со перзистентна вкочанетост на рамениот зглоб, која ги отежнува секојдневните активности, како што се облекувањето, возењето, спиењето. Некои луѓе, дури, не се во можност да го мрднат рамото, поради тоа што оваа состојба се нарекува замрзнато рамо.
3 Дијагноза
За да се дијагностицира атхезивниот капсулитис, лекарот најпрво мора да го потврди можното постоење на дијабетес мелитус (затоа што замрзнатото рамо е почесто кај дијабетичарите) и ревматска полимијалгија (воспаление на зглобовите и мускулите). По исклучувањето на овие заболувања, потребно е да се направи рендгенска снимка на рамениот зглоб, како и магнетна резонанца.
4 Лекување
Лекувањето на адхезивниот капсулитис варира во зависност од тоа во кој стадиум е болеста, како и од тежината на симптомите. Должината на закрепнувањето е од 18, па сè до 24 месеци. Од терапевтски мерки, ќе се спомнат:
*Аналгетици (НСАИЛ)
*Кортикостероидни инјекции
*Вежби за рамо
*Физикална терапија
*Транскутана електрична нервна стимулација (ТЕНС)
*Операција
Синонимија

Во реториката, синонимија (грчки: син, „слично“ + онома, „име“) ― употреба на неколку синоними заедно за засилување или објаснување на даден предмет или поим. Тоа е еден вид повторување кое додава емоционална сила или интелектуална јасност. Синонимијата често се јавува напоредно.
1 Пример
* Трибунот Марул го исмејува римското население во Шекспировиот „''Јулиј Цезар''“ за нивната непостојаност, нарекувајќи ги луѓето неколку различни пејоративни имиња: „Вие блокови, вие камења, вие полоши од бесмислени нешта!“
2 Поврзано
* Говорна слика
* Троп
Бистра Ангеловска

Бистра Ангеловска — декан на Факултетот за медицински науки при Универзитетот „Гоце Делчев“ – Штип. Своите додипломски студии ги завршила на Фармацевтскиот факултет на Унивезитетот во Белград. Продолжила со специјализација на Фармацевтскиот факултет при Универзитетот „Св. Кирил и Методиј“ во Скопје. Своите докторски студии ги завршила на Фармацевтскиот факултет при Медицинскиот универзитет во Софија и се стекнала со звање доктор по фармација.
Во своето работно искуство има работено како раководител на Медицинско снабдување во Здравствен дом во Делчево, во периодот од 1979 до 2000 година, потоа како помошник на министерот за здравство на Република Македонија за фармација (директор на Бирото за лекови) и помошник на директорот на Фондот за здравствено осигурување на Македонија за набавки и контрола. Во периодот од 2002 до 2009 година има работено како републички контролор-инспектор во Фондот за здравствено осигурување на Македонија. Од 2009 година работи како доцент по фармација на Факултет за медицински науки при Универзитет „Гоце Делчев“ во Штип.
Членува во повеќе професионални асоцијации меѓу кои во Македонското фармацевтско друштво, Фармацевтската комора на Македонија, работната група за изготвување на документот Стратегија за лекови на Република Македонија, експертската група за ревизија на Списокот на лекови на товар на Фондот (позитивна листа), Уредувачкиот одбор на научно-популарното професионално списание „Фармацевтски информатор” при Фармацевтската комора на Македонија, Комисијата за изработка на референтни цени за лековите од позитивна листа, Работната група за изготвување на текстот на Законот за лекови и помошни лековити средства.
Во 2012 година е назначена за претседател на Фармацевтска комора на Македонија.
*
Остеофит

Коскените израстоци се развиваат по должина на рабовите на коските. Коскените израстоци обично не се болни, но ако притискаат на околните нерви и коски, може да предизвикаат болка. Коскените израстоци, познати уште како остеофити, може да се формираат на секоја коска. Најчесто, се формираат на местата каде коските се поврзуваат, односно на зглобовите. Но, тие може да се најдат и на местата каде лигаментите и тетивите се поврзуваат со коската. Остеофитите може да се најдат и во пршлените.
1 Симптоми
Повеќето остеофити не предизвикуваат никакви знаци или симптоми. Но, некои остеофити може да предизвикаат:
*болка во зглобовите;
*губење на подвижноста на зглобовите.
2 Причини
Остеофитите обично се јавуваат како резултат на болест или состојба, најчесто поради остеоартритис. Како што остеоартритисот ги оштетува ‘рскавиците во зглобовите, организмот се обидува да го поправи дефектот. Ова честопати резултира со создавање на коскени израстоци по должина на рабовите на постоечките коски.
:Остеофитите се поврзани со следниве болести и состојби:
*дифузна идиопатска скелетна хиперостоза;
*плантарен фасциитис;
*спондилоза;
*спинална стеноза.
3 Дијагноза
За да се потврди потоење на коскени израстоци, потребно е да се направат:
*РТГ снимање
*Компјутеризирана томографија
*Магнетна резонанца
4 Лекување
Не постои специфичен третман за остеофитите. Од лековите, се користат нестероидните антиинфламаторни лекови, а доколку коскените израстоци пречат на зглобната подвижност, притискаат на некој нерв или слично, тогаш се пристапува кон хируршко отстранување.
Светско првенство во кошарка 1950

Светското првенство во кошарка во 1950 година било одржано во Аргентина во периодот од 22 октомври до 3 ноември.
1 Резултати и квалификации
1.1 Прва фаза
*Египет и Перу во втора фаза.
1.2 Втора фаза
*Аргентина, Бразил, Египет и САД во финална рунда
2 Финална рунда
|}
3 Final rankings
Место, Екипа, Рекорд
1, 6–0
2, 5–1
3, 4–4
4, 3–3
5, 4–3
6, 2–6
7, 4–2
8, 2–3
9, 0–5
10, 1–4
Јован Ананиев

Проф. д-р Јован Ананиев е професор на Правен факултет при Универзитетот „Гоце Делчев“ – Штип. Роден е на 21 јануари 1978 година. Во 2000 година дипломирал на Правниот факултет при Универзитетот „Св. Кирил и Методиј“ во Скопје на Катедрата за политички науки и меѓународни односи. Магистрирал на Институтот за социолошки и политичко-правни истражувања при Универзитетот „Св. Кирил и Методиј“ во Скопје во 2004 година. Доктор е по политички науки, а својата докторска дисертација ја одбранил на Институтот за социолошки и политичко-правни истражувања при Универзитетот „Св. Кирил и Методиј“ во Скопје, 2006 година.
Професор е во наставни области: политички системи и човекови права.
Од јануари 2013 година е комесар во ЕКРИ (Европска комисија против расизам и нетолеранција) во Советот на Европа во Стразбур.
Од јануари 2011 година е комесар во Комисијата за заштита од дискриминација на Република Македонија.
Во периодот 2000 – 2006 година работи како научен соработник и проектен асистент на Институтот за социолошки и политичко-правни истражувања при Универзитетот „Св. Кирил и Методиј“ во Скопје.
Од 2006 година е доцент на магистерски студии по политички науки на Институтот за социолошки и политичко-правни истражувања при Универзитетот „Св. Кирил и Методиј“ во Скопје, како и доцент на Факултетот за јавна администрација и менаџмент со информациски системи при Универзитетот „Св. Климент Охридски“ во Битола. Од септември 2006 до јули 2007 година е раководител на Секторот за анализа, оценување и стратешко планирање и управување со кризи при Владата на Република Македонија. Од 2007 година работи како доцент на Правниот факултет на Универзитетот „Гоце Делчев“ – Штип, а од 2011 година ја извршува функцијата декан на Правниот факултет при Универзитетот „Гоце Делчев“ – Штип.
*
Увеитис

Увеитис е воспаление на увеата – васкуларната покривка на окото, која се наоѓа помеѓу ретината и белката на окото. Увеата се протега напред до ирисот (шареницата), хороидната покривка и цилијарното тело. Најчестиот тип на увеитис е воспаление на ирисот, наречен иритис (преден увеитис).
1 Симптоми
Знаци и симптомите на увеитис вклучуваат:
* црвенило на окото
* болка во окото
* чувствителност на светло
* заматен вид
* темни честички во видното поле кои лебдат
* намален вид
* хипопион – гнојна колекција во долниот дел од шареницата (ирисот)
2 Причини
До сега не е детерминирана специфична причина за увеитис. Сепак, кај некои луѓе тој е асоциран со:
*автоимуно заболување (ревматоиден артритис или анкилозантен спондилитис);
*инфламаторно заболување (Хронова болест или улцеративе колитис);
*инфекции (болест на мачкино гребење, херпес, сифилис, токсоплазмоза, туберкулоза);
*повреда на окото;
*одредени карциноми (лимфома).
3 Компликации
Ако не се лекува, увеитисот може да ги даде следниве компликации:
* висок интраокуларен притисок (глауком);
* оштетување на оптичкиот нерв;
* заматување на леќата (перде) или корнејата (рожницата);
* одлепување на ретината;
* губење на вид.
4 Лекување
Лекувањето на увеитис може да вклучи:
* анти-инфламаторни лекови;
* антибиотици или антивирални лекови;
* имуносупресиви или цитотоксични лекови;
* операција – витректомија.
Ристе Темјановски

Проф. д-р Ристе Темјановски е продекан на Економскиот факултет при Универзитетот „Гоце Делчев“ во Штип. Роден e на 31 јануари 1966 год. во с.Ново Село (Општина Ново Село, Струмичко). Основното образование и првите две години гимназија ги завршил во Струмица, а средното образование го продложува и завршува во Скопје во гимназијата „Раде Јовчевски Корчагин”. Високо образование завршил во 1990 година на Природно-математичкиот факултет (Институт за географија) при Универзитетот „Св. Кирил и Методиј“- Скопје. Магистрирал во 2000 година на интердисциплинарните студии на просторно планирање при Природно-математичкиот факултет во Скопје со одбрана на магистерскиот труд под наслов ''„Патната инфраструктура како генерички ресурс за циркулација на луѓето во Република Македонија"''.
Во 2005 година на Економскиот факултет при Универзитетот „Св. Кирил и Методиј“ во Скопје ја одбранил докторската дисертација ''„Транспортниот систем во Република Македонија и европските стопански текови"'', со што се стекнал со научно звање доктор на економски науки.
Од 1991 до 1996 година работел во Државниот завод за статистика на Република Македонија, во Секторот за демографија, попис на населението и статистички катастар. Професионалниот ангажман го продолжува на ПМФ во Скопје на Институтот за географија. Партиципира на многубројни семинари, симпозиуми и стручни и научни проекти во земјата и во странство. Во 1998 година учествувал во работниот тим за изработка на секторската студија ''„Развој на туризмот и организација на туристичките простори"'' за Просторниот план на Република Македонија во 1998 година. Во 2000 година преку Темпус/Фаре програмата во 2000 година има реализирано студиски престој во Кралството Данска при Данската кралска школа за информатика. Во 2002 година учествувал во работниот тим за изработка на Студија за развој на туризмот во Град Скопје. Од 2004 година учествувал и во работниот тим на Лексикографскиот завод при МАНУ за изработка на Македонската енциклопедија.
Од академската 2006/2007 година работел на Првиот приватен универзитет Европски универзитет - РМ во звањето доцент за економски науки (Меѓународен транспорт и шпедиција, Применета економија, Меѓународна економија, Е-бизнис). Ја извршува и функцијата продекан на Факултетот за економски науки. Во рамките на активностите во меѓународната соработка активно учествува и во проектот за меѓународно акредитирање на Универзитетот: IACBE (The International Assembly for Collegiate Business Education) - меѓународно академско тело за додипломски и постдипломски студии за најдобрите практики на високото образование во група над 400 универзитети.
Од 1 септември 2011 година е вработен на Универзитетот „Гоце Делчев“ – Штип, на Економскиот факултет, каде што е избран за вонреден професор. Негова стручност и експертиза се транспортните политики и економските развојни анализи, посебно економскиот и регионален развој, просторните влијанија на транспортните коридори и регионалните економски проблеми.
*
Бела Вода (пештера)

Бела Вода или Беловодица — пештера од десната страна на реката Вардар на само неколку стотици метри низводно од Демир Капија, односно околу 300 метри по стариот тунел и пат за Гевгелија, веднаш под карпите кај патот. Влезот во пештерата многу тешко се воочува бидејќи е речиси хоризонтален. Всушност самиот влез таков како што е денес, не е природен туку е ископа 2м вертикално во земјиштен насип на кој е изграден стариот пат и железничката пруга. По спуштање до некогашниот вистински природен влез на пештерата, се минува 10-тина метри низ тесен канал, а потоа се поминува низ стрмен сифон чие дно во врнежлив период обично е под вода. Натамошните неколку стотици метри се речиси хоризонтални или благо се издигнуваат кон крајот на пештерата и не се тешки за поминување доколку се има соодветна опрема. На одредени места овој т.н. Долен канал се проширува во вид на пештерски сали-галерии или нагло се стеснува. Особено е интересна Големата галерија која претставува продолжение на главниот канал и е покриена со блокови, а на самиот таван се гледа пукнатина по која се врши природно распукнување и сурнување на варовнички блокови. На крајот од овој канал се наоѓа езеро долго 8 м, широко 5 м, а длабоко 3-6 м, во зависност од врнежите на површината. За разлика од долниот канал во кој се среќава пештерски накит, во горниот, пократок канал нема такво нешто бидејќи е млад по својот постанок, а по дното има песоци што укажува на повремен водотек во пештерата.
Вкупната должина на двата пештерски канали на Бела Вода изнесува 955 м и до пред десетина години се сметаше за најдолга пештера во Македонија. Од фауната во Бела Вода особено има лилјаци, разни видови на пештерски пајаци и други инсекти. Во сифонските делови на пештерата се јавуваат повремени езера. Создадена е со карстна ерозија во варовнички карпи со јурска старост, односно карпи стари околу 160 милиони години. Пештерата Бела Вода е посетувана од студентите на Институтот за географија, спелеолози и месното население. Неодамна имаше интерес за вештачко проширување и „преуредување“ на влезниот дел од пештерата, со што би се изгубила автентичноста на овој интересен спелеолошки објект. За таа цел, Бела Вода е ставена на листата за прогласување на заштитено подрачје.
1 Поврзано
*Список на пештери во Македонија
Бактериски ендокардитис

Бактериски ендокардитис претставува инфекција на внатрешниот слој на срцето или на срцевите залистоци.Бактерискиот ендокардитис е сериозна и понекогаш фатална болест. За тоа да се случи потребни се две работи: бактерии и слабо срце.Може да заболат мажи, жени, деца, луѓе од сите раси и етнички групи.
1 Која е улогата на бактериите?
Некои видови бактерии се нормално присутни на одредени делови од човечкото тело. Тие живеат во или на :
*Усната празнина, горните делови на респираторниот систем,
*Цревата и уринарниот систем
*Кожата
Бактериите можат да навлезат во крвотокот. Оваа состојба се нарекува бактериемија. Тие понатаму можат да се „населат“ на срцевите залистоци или на други оштетени срцеви структури. Ако ова се случи, тие можат да ги оштетат или дури и да ги уништат срцевите залистоци.Срцевите залистоци се важни во овозможувањето правилен и еднонасочен тек на крвта низ срцето.
Ако бидат оштетени, последиците може да бидат многу сериозни.
Краткотрајни епизоди на бактериемија се честа појава после многу инвазивни процедури ( медицински процедури кои го нарушуваат интегритетот и целовитоста на кожата). Пример за тоа се одредени хируршки и стоматолошки зафати. Исто така важно е да се напомене дека не сите видови бактерии имаат потенцијал да предизвикаат ендокардитис, туку само одредени видови.
2 Која е улогата на срцето?
Луѓе со нормално срце ретко добиваат ендокардитис. Оние пациенти кои имаат одредени претходно постоечки состојби на срцето се со поголем ризик за развој на ендокардитис кога ќе настане бактериемија.
Срцеви состојби кои ги ставаат пациентите во категорија на зголемен ризик се:
*Вештачка (простетична) валвула
*Претходна историја за ендокардитис
*Оштетени (лузнасто) променети срцеви валвули од ревматско или друго срцево заболување
*Одредени видови на вродени срцеви маани
*Хипертрофична кардиомиопатија
*Трансплантирано срце
Пациентите кои претходно имале ендокардитис се со зголемен ризик повторно да добијат ендокардитис. Ова важи и во ситуации кога срцето нема структурни оштетувања. После хируршка исправка на одредени вродени срцеви маани ризикот за развој на ендокардитис драстично се намалува.
3 Превенција од ендокардитис
Сите случаи на ендокардитис неможат да бидат превенирани, од причина што неможно е секогаш да се знае кога настанала бактериемија. Од друга страна пак, на оние пациенти кои се со зголемен ризик од настанување на ендокардитис им се препорачува употреба на антибиотици пред одедени хируршки, гинеколошки и стоматолошки процедури.
4 Наводи
Шампањски јазик

Шампањскиот (''champaignat'') е романски јазик, дел од групата на западноромански јазици, дел од подгрупата на оилски јазици. Јазикот се зборува во регионот Шампања и Ил де Франс во Франција, како и во Валонија во Белгија. Дел од јазичари го сметаат јазикот за дијалект на оилските јазици (францускиот). Јазикот е признат како „регионален“ и во Франција и во Белгија, поточно во Валонија.
1 Наводи
*''Paroles d'Oïl'', DPLO, Mougon 1994, ISBN 2-905061-95-2
2 Поврзано
* Валонски јазик
* Лоренски јазик
* Француски јазик
* Оилски јазици
Црква „Св. Ѓорѓи“ - Николиќ

Свети Ѓорѓи — главна селска црква во дојранското село Николиќ, Македонија.
1 Местоположба
Црквата се наоѓа меѓу последните куќи во селото Николиќ, на патот кон плажата на брегот на Дојранското Езеро.
2 Историја
Црквата е изградена и осветена на Ѓурѓовден во 2009 година.
3 Галерија
4 Поврзано
* Николиќ
* Струмичка епархија
* Струмичко архијерејско намесништво
* Дојранска парохија